3. Fremtidig repræsentation i bestyrelsen for Håndværker Kollegiets Fond (Åben)
Tidl. politisk behandling
Forventet sagsgang
BY
Lovgrundlag
SAGENS INDHOLD
Byrådet skal i denne sag tage stilling til, hvorvidt Favrskov Kommune fremover skal 
være repræsenteret i Håndværker Kollegiets Fonds bestyrelse. 
Fonden, der er stiftet af Den Jyske Håndværkerskole, har til formål at yde støtte til kollegier til 
uddannelsessøgende samt at etablere kollegier til uddannelsessøgende med henblik på udlejning. 
Udlejningen skal primært sikre indkvartering til kursister og elever på Den Jydske Håndværkerskole. 
Fonden har endvidere til formål at yde støtte i form af uddelinger til uddannelse og udvikling af Den Jydske 
Håndværkerskoles elever, lærere og personale samt uddannelsessøgende ved andre institutioner.
Det fremgår af fondens vedtægter, at den til enhver tid siddende borgmester i [adresse] udpeges 
til bestyrelsen. 
Byrådet udpegede på sit konstituerende møde 13. december 2021 i overensstemmelse med vedtægterne 
for Håndværker Kollegiets Fond borgmester Ronni Danielsen som medlem af fondens bestyrelse. På samme 
møde udpegede Byrådet også borgmesteren som medlem af bestyrelsen for Den Jyske Håndværkerskole. 
Med henblik på at sikre, at der er den fornødne uafhængighed mellem fonden og fondens stifter anbefales 
det, at Favrskov Kommune fremover ikke er repræsenteret i fondens bestyrelse, og at fonden anmodes om 
at ændre sine vedtægter i overensstemmelse hermed.  
INDSTILLING
Kommunaldirektøren indstiller til Byrådet:
1.
At borgmester Ronni Danielsen med virkning fra 1. april 2023 udtræder af Håndværker Kollegiets 
Fonds bestyrelse, og at der ikke længere er politisk repræsentation i Håndværker Kollegiets Fonds 
bestyrelse. 
BESLUTNING
.
Byrådet, 25. april 2023:
Fraværende: Paw Kjeldsen, Brian Sørensen, Bente Christiansen og Marianne Olsen
Godkendt.
Bilag
Byråd
25. april 2023  19:00
[adresse]: EMN-2021-02483
Dok-ID: 3523114
Sagsbehandler: jmh
